CELEX: 32013D0437
Language: et
Date: 2013-08-14 00:00:00
Title: 2013/437/EL: Komisjoni rakendusotsus, 14. august 2013 , millega muudetakse otsust 2010/642/EL, millega kinnitatakse Kreekas kasutatav searümpade liigitusmeetod, ja millega tunnistatakse kehtetuks otsus 89/449/EMÜ, millega kinnitatakse Kreekas kasutatav searümpade liigitusmeetod (teatavaks tehtud numbri C(2013) 5302 all)

17.8.2013   
            
            
               ET
            
            
               Euroopa Liidu Teataja
            
            
               L 220/49
            
         
      KOMISJONI RAKENDUSOTSUS,
   14. august 2013,
   millega muudetakse otsust 2010/642/EL, millega kinnitatakse Kreekas kasutatav searümpade liigitusmeetod, ja millega tunnistatakse kehtetuks otsus 89/449/EMÜ, millega kinnitatakse Kreekas kasutatav searümpade liigitusmeetod
   (teatavaks tehtud numbri C(2013) 5302 all)
   (Ainult kreekakeelne tekst on autentne)
   (2013/437/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkti m koostoimes artikliga 4,
   ning arvestades järgmist:
   
               (1)
            
            
               Komisjoni otsusega 89/449/EMÜ (2) lubati searümpade klassifitseerimiseks Kreekas kasutada kolme meetodit. Kreeka on komisjoni teavitanud sellest, et alates kõnealuse otsuse vastuvõtmisest on klassifitseerimismeetodid oluliselt muutunud ning registreeritud on muutused sigade populatsioonis. Seetõttu ei ole enam võimalik kasutada kõnealuse otsusega lubatud kolme meetodit.
            
         
               (2)
            
            
               Komisjoni otsusega 2010/642/EL (3) lubati searümpade klassifitseerimiseks Kreekas kasutada ühte meetodit.
            
         
               (3)
            
            
               Kreeka on välja töötanud kaks uut ajakohastatud klassifitseerimismeetodit ning on taotlenud komisjoni kinnitust kõnealusele kahele searümpade klassifitseerimismeetodile oma territooriumil ja on esitanud proovidissekteerimise üksikasjaliku kirjelduse, märkides põhimõtted, millel see meetod põhineb, selle proovidissekteerimise tulemused ning tailihasisalduse mõõtmiseks kasutatavad võrrandid komisjoni määruse (EÜ) nr 1249/2008 (4) artikli 23 lõikega 4 ettenähtud protokollis.
            
         
               (4)
            
            
               Kõnealuse taotluse läbivaatamisel on selgunud, et asjaomaste klassifitseerimismeetodite kinnitamise tingimused on täidetud. Seepärast tuleks lubada Kreekas kõnealuseid klassifitseerimismeetodeid kasutada.
            
         
               (5)
            
            
               Seega tuleks otsust 2010/642/EL vastavalt muuta.
            
         
               (6)
            
            
               Otsus 89/449/EMÜ tuleks tunnistada kehtetuks.
            
         
               (7)
            
            
               Seadet või klassifitseerimismeetodit ei tohi muuta, kui see ei ole sõnaselgelt lubatud komisjoni otsusega.
            
         
               (8)
            
            
               Käesoleva otsusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄEOLEVA OTSUSE:
   Artikkel 1
   Otsust 2010/642/EL muudetakse järgmiselt.
   
               1)
            
            
               Artikkel 1 asendatakse järgmisega.
               „Artikkel 1
               1.   Kreekas lubatakse määruse (EÜ) nr 1234/2007 V lisa punkti B.III esimese lõigu kohaselt esitatud searümpade klassifitseerimiseks vastavalt kõnealuse lisa punkti B.IV alapunktile 1 kasutada järgmist meetodit: seade „OptiScan TP” ja sellega seotud hindamismeetodid, mille üksikasjad on esitatud käesoleva otsuse lisa I osas.
               2.   Kreekas lubatakse eemaldatud nahaga searümpade klassifitseerimiseks vastavalt määruse (EÜ) nr 1234/2007 V lisa punkti B.IV alapunktile 1 kasutada järgmisi meetodeid:
               
                           a)
                        
                        
                           seade „OptiScan TP” ja sellega seotud hindamismeetodid, mille üksikasjad on esitatud käesoleva otsuse lisa I osas;
                        
                     
                           b)
                        
                        
                           seade „Hennessy Grading Probe (HGP 4)” ja sellega seotud hindamismeetod, mille üksikasjad on esitatud käesoleva otsuse lisa II osas.”
                        
                     
         
               2)
            
            
               Lisa asendatakse käesoleva otsuse lisas esitatud tekstiga.
            
         Artikkel 2
   Otsus 89/449/EMÜ tunnistatakse kehtetuks.
   Artikkel 3
   Käesolev otsus on adresseeritud Kreeka Vabariigile.
   
      Brüssel, 14. august 2013
      
         
            Komisjoni nimel
         
         
            komisjoni liige
         
         Dacian CIOLOȘ
         
      
   
   
      (1)  ELT L 299, 16.11.2007, lk 1.
   
      (2)  Komisjoni otsus 89/449/EMÜ, 17. juuli 1989, millega kinnitatakse Kreekas kasutatav searümpade liigitusmeetod (EÜT L 214, 25.7.1989, lk 17).
   
      (3)  Komisjoni otsus 2010/642/EL, 25. oktoober 2010, millega kinnitatakse Kreekas kasutatav searümpade liigitusmeetod (ELT L 280, 26.10.2010, lk 60).
   
      (4)  Komisjoni määrus (EÜ) nr 1249/2008, 10. detsember 2008, milles sätestatakse ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad (ELT L 337, 16.12.2008, lk 3).
   
      LISA
      
         
            „LISA
            
               KREEKAS KASUTATAVAD SEARÜMPADE KLASSIFITSEERIMISMEETODID
            
            
               I   osa
            
            
               Optiscan-TP
            
            
                        1.
                     
                     
                        Käesoleva osaga ettenähtud eeskirju kohaldatakse siis, kui searümpade klassifitseerimiseks kasutatakse seadet „OptiScan TP”.
                     
                  
                        2.
                     
                     
                        Seade „Optiscan-TP” on varustatud digitaalse skaneerimisseadmega, mis teeb valgustatud pildi kahest rümbal asuvast mõõtepunktist. Pilte aluseks võttes arvutatakse kahe punkti meetodi „Zwei-Punkte Messverfahren (ZP)” abil välja peki ja lihase paksus.
                        Mõõtmiste tulemused teisendatakse seadme „OptiScan TP” abil hinnanguliseks tailihasisalduseks. Pildid salvestatakse ning neid võib hiljem kontrollida. Integreeritud Bluetooth®-liidese abil saab andmeid kergesti üle kanda.
                     
                  
                        3.
                     
                     
                        Rümba tailihasisaldus arvutatakse järgmise valemiga:
                        
                                    3a.
                                 
                                 
                                    Valem määruse (EÜ) nr 1234/2007 V lisa punkti B.III esimese lause kohaselt esitatud searümpade klassifitseerimiseks:
                                    kus:
                                    
                                                Ŷ
                                             
                                             
                                                =
                                             
                                             
                                                rümba hinnanguline tailihasisaldus protsentides,
                                             
                                          
                                                Χ1
                                                
                                             
                                             
                                                =
                                             
                                             
                                                peki (sh kamar) paksus millimeetrites, mõõdetuna keskset tuharalihast (musculus gluteus medius) katva peki kõige õhemas kohas,
                                             
                                          
                                                Χ2
                                                
                                             
                                             
                                                =
                                             
                                             
                                                nimmelihase paksus millimeetrites, mõõdetuna lühimat ühendusjoont pidi keskse tuharalihase (musculus gluteus medius) eesmise (koljupoolse) otsa ja selgrookanali ülemise (selgmise) seina vahel.
                                             
                                          
                              
                                    3b.
                                 
                                 
                                    Valem eemaldatud nahaga searümpade klassifitseerimiseks:
                                    kus:
                                    
                                                Ŷ
                                             
                                             
                                                =
                                             
                                             
                                                rümba hinnanguline tailihasisaldus protsentides,
                                             
                                          
                                                Χ1s
                                                
                                             
                                             
                                                =
                                             
                                             
                                                peki (kamarata) paksus millimeetrites, mõõdetuna keskset tuharalihast (musculus gluteus medius) katva peki kõige õhemas kohas,
                                             
                                          
                                                Χ2
                                                
                                             
                                             
                                                =
                                             
                                             
                                                nimmelihase paksus millimeetrites, mõõdetuna lühimat ühendusjoont pidi keskse tuharalihase (musculus gluteus medius) eesmise (koljupoolse) otsa ja selgrookanali ülemise (selgmise) seina vahel.
                                             
                                          Kõnealused valemid kehtivad 50–110 kilogrammi kaaluvate rümpade puhul.
                                 
                              
                  
               II   osa
            
            
               Hennessy Grading Probe (HGP 4)
            
            
                        1.
                     
                     
                        Käesoleva osaga ettenähtud eeskirju kohaldatakse siis, kui searümpade klassifitseerimiseks kasutatakse seadet „Hennessy grading probe (HGP 4)”.
                     
                  
                        2.
                     
                     
                        Seade on varustatud sondiga, mille diameeter on 5,95 millimeetrit (sondi tipus asuva tera juures 6,3 mm), milles on fotodiood (Siemens LED, tüüp LYU 260-EO) ja fotodetektor (tüüp Silonex SLCD-61N1), ning mille mõõteulatus on 0–120 millimeetrit. Mõõtmistulemused teisendatakse hinnanguliseks tailihasisalduseks HGP 4 seadme või sellega ühendatud arvuti abil.
                     
                  
                        3.
                     
                     
                        Rümba tailihasisaldus arvutatakse järgmise valemiga:
                        
                           
                        kus:
                        
                                    Ŷ
                                 
                                 
                                    =
                                 
                                 
                                    rümba hinnanguline tailihasisaldus protsentides,
                                 
                              
                                    Χ1
                                    
                                 
                                 
                                    =
                                 
                                 
                                    seljapeki (kamarata) paksus millimeetrites, mõõdetuna 8 cm rümba keskjoonest viimase roide kohalt,
                                 
                              
                                    Χ2
                                    
                                 
                                 
                                    =
                                 
                                 
                                    seljapeki (kamarata) paksus millimeetrites, mõõdetuna 6 cm kaugusel rümba keskjoonest kolmanda ja neljanda viimase roide vahelt,
                                 
                              
                                    Χ3
                                    
                                 
                                 
                                    =
                                 
                                 
                                    seljalihase paksus millimeetrites mõõdetuna samal ajal ja samas kohas kui X2.
                                 
                              Valem kehtib 60–120 kilogrammi kaaluvate rümpade puhul.”